. Моллаг1ча сагага вай хаьттача цу сага дег чу вижа, цун вахара никъ хьийха цхьа хьехархо хул дегара ца воалаш мел дукха ха яхарах. З1амига волча хана кхетадац из ц1и яьккхийта мел хала да, бакъда вахара халонаш ла ше волавелча, дег чу вижа хьехархо кхы а дукхаг1а везалу. Дукха х1ама дайна, вахара хало 1айша, мел ховчун зем баь даьлга кхетаду саго цу хьехархочо шийна хьехар. Иштта ший мел хиннача дешархой дег чу соцаш, замано халонаш хьалхашка мел увттаеча хана цун хьехарах пайда эцаш дешархошта а езаш, дешархой а безаш болх беш хьайоаг1а Алхастерча ишколе берий сакхетам лакхбара директора г1онча йола Сампиева Мухьмада Малика. Цхьавола хьехархо хул ший дезал беций а ший дешархой нанна мо дукха безаш, царех геттара ч1оаг1а дог лазаш. Иштта беза Маликайна а ший мел хинна дешархой. Маликас берашца болх бу 24 шу да.